Dampe var derefter på [[Christiansø]] i 20 år. Statsfængslet "Ballonen" på [[Frederiksø (Ertholmene)|Frederiksø]] blev bygget i [[1825]] til Dampe.<ref>[http://www.christiansoe.dk/besoeg-oeen/museer Museer | Søfæstning Christiansø]</ref> På første sal i fængselsbygningen er der en lille udstilling om ham med en kopi af hans [[Fængsel|celle]] - han sad i enecelle i femten år.<ref>[https://www.youtube.com/watch?v=YXa8-7ZRd0c Fæstningen Frederiksø er bygget i 1684. Dr. Dampe sad i enecelle i 15 år. Se hans celle på filmen. - YouTube<!-- Bot genereret titel -->]</ref> Da han var statsfange og ikke [[forbryder]], betød det, at hans materielle vilkår var tålelige, og han modtog dagpenge til indkøb af daglige fornødenheder. Han havde en [[soldat]] til oppasser, som han kunne tale med, men ellers fik han ikke lejlighed til at omgås eller tale med andre mennesker. [[Christian 8.]] lempede hans vilkår i [[1840]], og indtil [[1848]] levede han i [[Rønne]] under polititilsyn. Ifølge den [[amnesti]], som [[Frederik 7.]] udstedte i forbindelse med sin tronbestigelse den [[20. januar]] [[1848]], fik Dampe fuldstændig frihed og kunne flytte til København. Efter indførelsen af den frie forfatning i 1849 modtog han som en erkendtlighed en statspension på 360 rigsdaler, senere forhøjet til 500.<ref name=winge/>
Litteratur Politik Historie Organisationer Uddannelsesinstitutioner